බස්නාහිර පළාතේ වයස අවුරුදු 30 ට වැඩි පුද්ගලයින් අතරින් 95% කට මේ වනවිට කොරෝනා එන්නත් ලබාදී අවසන් බව ඖෂධ නිෂ්පාදනය, සැපයීම හා නියාමනය පිළිබඳ රාජ්‍ය අමාත්‍ය චන්න ජයසුමන ප්‍රකාශ කළා.මෙරට කොරෝනා ප්‍රතිශක්තිකරණ වැඩසටහනට අදාළව දිනක් තුළදී ලබාදුන් වැඩිම එන්නත් සංඛ්‍යාව ඊයේ ලබාදී තිබූ අතර, එම සංඛ්‍යාව 437,878 ක්.මේ වනවිට ශ්‍රී ලංකාවේ කුමන හෝ කොරෝනා එන්නතක පළමු මාත්‍රාව ලබාගෙන ඇති පුද්ගලයින් සංඛ්‍යාව හැත්තෑ අට ලක්ෂ 39,638 ක් වන අතර, මාත්‍රා දෙකම ලබාගත් පුද්ගලයින්ගේ සංඛ්‍යාව දහ අට ලක්ෂ අසු දෙදහස් හයසිය අනු තුනක් ක් බවයි වසංගත රෝග විද්‍යා අංශය සඳහන් කළේ.එසේම, අද පෙරවරුවේ චීන රජය විසින් ප්‍රදානය කරන ලද සයිනොෆාම් එන්නත් මාත්‍රා ලක්ෂ 16 ක් සහ සිරින්ජර් ලක්ෂ 16 ක් දිවයිනට රැගෙන එනු ලැබුවා.